BBC Hausa - News - Shugabannin Sudan da Sudan ta kudu na ganawa a Habasha
An sabunta: 23 ga Satumba, 2012 - An wallafa a 16:27 GMT
Ana tattaunawa tsakanin Sudan ta Sudan ta Kudu
Shugabannin kasashen sudan da kuma sudan ta kudu na ganawa a Habasha a yau, domin kokarin warware banbance- banbancen da suka haddasa rashin jituwa tsakaninsu a farkon wannan shekarar
Wakilin BBC yace za a tattauna mahimman batutuwa da su ka hada da shata kan iyaka, da kuma rabon kudaden da ake samu daga mai, da yankin nan da ake takaddama akansa na Abiye
Sudan ta Kudu ta samu 'yancin kai daga Sudan a bara, sakamakon wata yarjejeniyar shirin samar da zaman lafiya da aka cimma, wacce ta kawo karshen yakin basasar shekara da shekaru
Majalisar dinkin duniya tayi barazanar sanyawa bangarorin biyu takunkumi idan har basu cimma wata cikakkiyar yarjejeniya ba, domin tabbatar da cewa rikicin bai sake barkewa ba